ฮือฮา รั้วต้นไม้ ไทรอินโด สุดอลังการที่สองแคว นทท.แห่เช็กอิน
จากบ้านที่อยู่อาศัยธรรมดา มีผู้ดูแลเอาใจใส่ ปลูกต้นไม้แทนรั้ว ทำไปทำมา กลายแลนมาร์กของตำบลบึงพระ เมืองสองแคว เป็นที่นิยมมาถ่ายรูปเช็กอิน ทั้งของนักท่องเที่ยวและชาวพิษณุโลก ,วันที่ 17 ต.ค. ผู้สื่อข่าวรายงานว่า ปัจจุบันต้นไม้ที่นิยมปลูกเป็นรั้วบ้านมีอยู่ 5 ชนิด คือ ต้นไทรอินโด จะปลูกกัน 3 ต้นต่อรั้ว 1 เมตร ไผ่สีสุก เป็นไม้มงคล มีความสูงถึง 10-18 เมตร เนื่องจากสีของลำต้นที่ดูสวยงามและลำต้นใหญ่ยาว ต้นข่อย เป็นไม้ที่นิยมนำมาทำเป็นแนวรั้วอันดับต้นๆ เพราะว่าทนแล้ง ทนฝน ทนแดดได้เป็นอย่างดี ต้นโมก มีดอกสีขาวและกลิ่นหอม ให้ความรู้สึกสบายใจทำให้รู้สึกสดชื่นตลอดทั้งวัน สุดท้ายก็คือ ต้นไทรเกาหลี นิยมนำมาปลูกประดับเป็นแนวรั้ว ปลูกริมกำแพงร่วมกับพืชดอกชนิดอื่น โดยปลูก 3-4 ต้นต่อรั้ว 1 เมตร ,ที่บ้านเลขที่ 52/21 หมู่ 2 ต.บึงพระ อ.เมืองพิษณุโลก ผ้ดูแลบ้านได้ปลูกต้นไทรอินโด แล้วทำเป็นรั้วบ้านดัดเป็นรูปประตูหน้าต่าง สูงกว่า 3 เมตร สร้างเป็นจุดแลนด์มาร์กสำหรับเช็กอินของ ต.บึงพระ จนเป็นที่ฮือฮาในโลกโซเชียล กำลังเป็นที่นิยมทั้งชาวเมืองพิษณุโลกและนักท่องท่องพากันไปเช็กอินกันอย่างต่อเนื่อง จึงเดินทางไปตรวจสอบที่บ้านหลังดังกล่าว,พบนายน้ำเงิน เถื่อนเครือวัลย์ อายุ 57 ปี และครอบครัวเป็นผู้ดูแลบ้าน ซึ่งเปิดเผยว่า บ้านหลังนี้เป็นของน้องชายเป็นตำรวจตำแหน่งรอง ผกก.ที่ สภ.โพธิ์แก้ว อ.สามพราน จ.นครปฐม ตนเองย้ายครอบครัวมาอยู่ดูแลแม่และบ้านแทน เมื่อปี 2552 เริ่มนำต้นไทรอินโด มาปลูกรอบบ้าน 2 ด้าน อีกสองด้านไม่ได้ปลูก เนื่องจากมีต้นไม้ใหญ่ ไม่สามารถปลูกได้,ต่อมาต้นไทรมีขนาดใหญ่ขึ้น จึงเกิดความคิดดัดต้นไทรให้เป็นรั้วบ้าน ในรูปแบบของหน้าต่างประตู ความสูงประมาณ 3 เมตร โดยไม่ได้ใช้โครงเหล็กใช้เพียงแต่ไม้พาดเพื่อให้ต้นไทรเกาะแล้วเอาปอมัดเพื่อดัดเท่านั้น มองดูแล้วจะได้ไม่เหมือนรั้วบ้านทั่วไปดูแปลกดี เมื่อตัดเป็นรูปทรงออกมาก็สวยงามมาก ใครผ่านมาก็จะแวะชมและมาขอถ่ายรูปกันเป็นประจำ,นอกจากนี้ยังมีนักท่องเที่ยวที่นั่งรถไฟผ่านทางหน้าบ้าน มองเห็นและสะดุดตา ถึงกับต้องนั่งรถจากสถานีรถไฟบึงพระหรือสถานีรถไฟพิษณุโลกมาถ่ายรูปกันจำนวนมาก โดยเฉพาะในช่วงนี้ทางองค์การบริหารส่วนตำบลบึงพระ ได้เกิดความคิดให้บ้านหลังนี้เป็นแลนด์มาร์กจุดเช็กอิน Otop นวัตวิถี ของตำบลบึงพระ เพื่อให้นักท่องเที่ยวมาถ่ายรูปกันอีกด้วย ซึ่งตนเองก็ยินดีเปิดโอกาสให้นักท่องเที่ยวได้มาเที่ยวชมและถ่ายรูปกับรั้วบ้านได้,สำหรับผู้ที่สนใจต้องไปไปเช็กอินแลนด์มาร์ก ที่บ้านธรรมชาติ หรือชื่อทางเฟซบุ๊กคือบ้านไร่รั้วไทรงาม ของ ต.บึงพระ อ.เมืองพิษณุโลก  สามารถมาถ่ายรูปกันได้ โดยเดินทางจากตัวเมืองพิษณุโลกไปตามถนนสายพิษณุโลก–บึงพระ เลียบทางรถไฟไปจนถึงคลังน้ำมันดิบ ปตท.แล้วตรงไปจนถึงหน้าวัดบึงพระ เลยไปอีกประมาณ 500 เมตร ก็จะมองเห็นบ้านอยู่ทางขวามือ หรือสามารถสอบถามได้ทางโทรศัพท์หมายเลข 094-7252416
จากบ้านที่อยู่อาศัยธรรมดา มีผู้ดูแลเอาใจใส่ ปลูกต้นไม้แทนรั้ว ทำไปทำมา กลายแลนด์มาร์กของตำบลบึงพระ เมืองสองแคว เป็นที่นิยมมาถ่ายรูปเช็กอิน ทั้งของนักท่องเที่ยวและชาวพิษณุโลก 
รั้วต้นไม้,ไทนอินโด,รัวต้นไทร,แลนด์มาร์คพิษณุโลก,อบต.บึงพระ,ข่าวทั่วไป